Gourm - e -bike
2025-08-11 08:30 - 12:30, 2025-08-18 08:30 - 12:30, 2025-08-25 08:30 - 12:30 (Europe/Ljubljana)
Otkrijte čari Kaštelir-Labinaca na biciklu uz vođenu turu i lokalne gastro delicije!
Nakon što su uvedene u turističku ponudu Kaštelira trenutačno su postale hit, što ne čudi s obzirom da je Istra omiljena destinacija ljubitelja bicikliranja koji ujedno vole guštati u domaćim delicijama.
Pozivamo vas zato da nam se pridružite svakog ponedjeljka u srpnju i kolovozu na ovoj izvrsnoj enogastro avanturi tijekom koje ćete pod stručnim vodstvom na svojim biciklima obići lokalne OPG-ove.
Obilazak uključuje različite lokacije OPG-ova, kao i svima omiljenu prodavaonicu lokalnih proizvoda Butiga. Na svakoj lokaciji će vas dočekati široki osmjesi domaćina uz odlične degustacije domaćih delicija.
Na stolu će prilikom vašeg dolaska biti ono najbolje što Istra ima, a vizure slikovitog Kaštelir- Labinci kraja od ove će priče učiniti uspomenu koju ćete pamtiti cijelog života.
Čekamo vas na avanturi kroz koju ćete Kaštelir-Labince, njegovu tradiciju i enogastro ponudu upoznati na doista poseban i impresivan način!

Castellana pivnica: Ljetne večeri uz live muziku
2025-08-12 20:00 - 23:00, 2025-08-19 20:00 - 23:00, 2025-08-26 20:00 - 23:00, 2026-07-07 18:00 - 23:00, 2026-07-14 18:00 - 23:00, 2026-07-21 18:00 - 23:00, 2026-07-28 18:00 - 23:00
Uživajte u večeri uz pivo, glazbu i gurmanske pinse!

Cossetto: Wine Nights
2025-08-13 19:00 - 23:00, 2025-08-20 19:00 - 23:00, 2025-08-27 19:00 - 23:00
Večer pod zvijezdama uz vrhunska vina iz Kaštelira

Conte Bar: Live muzika s Damirom Brandićem
2025-08-14 21:00 - 23:00, 2025-08-21 21:00 - 23:59, 2025-08-28 21:00 - 23:00
Glazba uživo i ljetna vibra uz cocktaile

Friday tasting
2025-08-22 19:00 - 22:00, 2025-08-29 19:00 - 22:00, 2026-07-03 19:00 - 22:00, 2026-07-10 19:00 - 22:00
Petak asocira upravo na Kaštelir i divne večernje trenutke kad lokalni OPG-ovi ispred prodavaonice Butiga u centru Kaštelira iznesu na stol svoje vrhunske domaće proizvode koje svi mogu besplatno degustirati. Svakog ljeta, petkom tijekom srpnja i kolovoza, od 19 sati ispred Butige predstavljaju se po dva OPG-a s područja Kaštelira i Labinci. Pozivamo vas da dođete i probate plodove rada njihovih vrijednih ruku – maslinova ulja, vina, rakije ili craft piva…
Ono što kušate odmah možete kupiti u Butigi te na taj način nastaviti uživati u neponovljivim okusima delicija Kaštelir-Labinci kraja. Naravno, imate priliku družiti se s našim proizvođačima i saznati sve zanimljivosti koje se skrivaju iza izvrsnih okusa svega što su vam ponudili.
Upoznajte Kaštelir i Labince u njihovom najboljem izdanju i dođite svakog petka tijekom srpnja i kolovoza na Friday tasting ispred Butige!

Cossetto: Wine Nights
2026-07-01 19:00 - 23:00, 2026-07-08 19:00 - 23:00, 2026-07-15 19:00 - 23:00, 2026-07-22 19:00 - 23:00
Večer pod zvijezdama uz vrhunska vina iz Kaštelira (Vinarija Cossetto)

Conte Bar: Live muzika i craft kokteli
2026-07-02 20:00 - 23:30, 2026-07-09 20:00 - 23:30, 2026-07-23 20:00 - 23:30

Craft Party !
2026-07-16 21:00 - 2026-07-17 03:00
Za one koji žele samo najbolje, vrhunsko, proizvedeno u malim manufakturama i posve prirodno, bez industrojskih sastojaka i metoda, ultimativna je jedna riječ – craft!
To je razlog zašto svake godine u Kašteliru, tijekom ljetnih događanja, u kolovozu organiziramo sjajni Craft party kojeg je već njegovo prvo izdanje učinilo megapopularnim na listi događanja za vrijeme turističke sezone u Kašteliru dalo snažnu prepoznatljivost.
U večernjim satima, u parku iza crkve u Kašteliru, bit će upriličen svojevrsni festival na kojem ćemo iznova, u još boljoj verziji slaviti craft filozofiju.
Predstavit će se uglavnom lokalni proizvođači, a posjetitelji će imati priliku probati različita pića proizvedena u malim craft manufakturama, poput tonika, ginger beera, rakija, ginova, likera i piva.
Cijelu priču će pratiti i dobra gastronomska ponuda zahvaljujući kojoj će posjetitelji moći guštati u sljubljivanju vrhunskih craft pića i finih zalogaja, a bit će tu i dodatnih zabavnih sadržaja, poput kutka za djecu.
Naravno, neizostavan dio ovakvih događanja je i dobra glazba, pa očekujte samo najbolje ritmove koji će ekstra obogatiti izvrsnu atmosferu Craft partyja.
Organizatori događanja su Turistička zajednica Općine Kaštelir-Labinci i Općina Kaštelir-Labinci.

Friday tasting ispred Butige
2026-07-17 19:00 - 22:00, 2026-07-24 19:00 - 22:00
